Урочы темœ **«Фœззœг ралœууыд йœ рады».**

(Грамматикон темæ: фœлхат кœнын рацыд œрмœг мивдисœгœй**)**

**Урочы эпигрœф:**

**«Фœззœг ралœууыд йœ рады,**

**Бон œнкъардхуызœй кœсы**

**Дымгæ сау мигъты цæгатæй**

**Хуссармæ хæссы»**

**Кочысаты М.**

**Урочы нысантœ:**

1.Фœлхат кœнын рацыд œрмœг мивдисœгœй .

2.Ахуыр кœнын сывœллœтты хъуыдытœ раст дзурын,хатдзœгтœ кœнын,дзырдуат хъœздыгдœр кœнын.Бакусын дзургœ œмœ фысгœ ныхасы рœзтыл.

3.Райгуырœн бœстœмœ уарзондзинад гуырын кœнын, œрдзы рœсугъддзинад œмбарын кœнын сывœллœттœн, уарзын кæнын фæллой , фæллойгæнæг адæмæн та кад кæнын.

**Урочы фœлгонц:** презентации, карточкœтœ хœслœвœрдтимœ, нывтœ, слайдтœ.

**Урочы цыд:**

I. Бацœттœгœнœн рœстœг

1.**Ахуыргœнœджы ныхас:** Уœ бон хорз,сывœллœттœ! Раттœм ма салам нœ уазджытœн,уœ кœрœдзийœн ! Абоны урок, чи зоны иннœ уроктœй чысыл хицœн кœндзœн. Цœмœй,уый уœхœдœг фœстœдœр банкъардзыстут. Хœдзармœ куыст уын уыди дыууœ къордыл адих кœнын œмœ сын œрхъуыды кœнын нœмттœ.

Уœдœ мœнœ фыццаг къорд –

Дыккаг къорд –

Абон нœ уазджытœ уыдзысты жюрийы уœнгтœ œмœ уын алы къœпхœнœн œвœрдзысты баллтœ 1-5 онг.

**1.**Фыцццаг хœс у уый,œмœ нœ урочы темœ цœмœй сбœрœг кœнœм,уый тыххœй алы къордœн дœр лœвœрд цœуы хœс дзырдбыд райхалын œмœ сбœрœг кœнын, цы дзырд дзы œмбœхст ис, уый.

**Дзырдбыд:**

**1.Требовать, воспитывать**

**2.Растягивать, тянуть, натягивать**

**3.Бить, ударять**

**4.Заботиться, опекать**

**5.Кружить, вращать, сверлить**

**6. Указывать, показывать**

**7. Есть (кушать)**

**8. Насыпать, черпать, грузить**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | Д | О | **М** | Ы | Н |  | | |
|  | | | | **И** | В | А | З | Ы | Н |
|  | | Ц | Æ | **В** | Ы | Н |  | | |
| А | У | **Д** | Ы | Н |
|  | | | З | **И** | Л | Ы | Н |  | |
| Æ | В | Д | И | **С** | Ы | Н |  | | |
|  | | | Х | **Æ** | Р | Ы | Н |  | |
| Æ | В | **Г** | Æ | Н | Ы | Н |

**Ахуыргæнæг:** Цавæр ныхасы хай нын дзы уыди æмбæхст чырæгты? **Сывœллœтты дзуапп:** Мивдисæг.

**Ахуыргæнæг:** Нæ абоны урочы темæ у мивдисæг. Уæдœ нæ зæрдыл æрлæууын кæнæм рацыд œрмœг. Скæнæм чысыл разминкæ:

1. Цы у мивдисæг?
2. Цавæр грамматикон категоритæ йын ис?
3. Цал нымæцы?
4. Цал цæсгомы?
5. Цал афоны?
6. Цы æвдисы нырыккон афоны мивдисæг?
7. Цы æвдисы ивгъуыд афоны мивдисæг?
8. Цы æвдисы суинаг афоны мивдисæг?

10.Нæ зæрдыл æрлæууын кæнæм нырыккон афоны мивдисджыты цæсгомон кæрæттæ.

**Æз цœу-ын**

**Ды цœу-ыс**

**Уый цœу- ы**

**Мах цœу-œм**

**Сымах цœу-т**

**Уыдон цœу -ынц**

11.Ныр та ивгъуыд афоны мивдисджыты цæсгомон кæрæттæ:

**Æз цыд-тæн**

**Ды цыд-тæ**

**Уый цыд-и, ис**

**Мах цыд-ыстæм**

**Сымах цыд-ыстут**

**Уыдон цыд-ысты**

**2.Ахуыргæнæг:** Хорз архайут. Ныр та ма мœм лœмбынœг байхъусут œмœ œмдзœвгœйы кœрон баххœст кœнут.

**Бонтœ згъорынц размœ**

**Дугъœттœй цœрдœг.**

**Сœрды фœстœ махмœ**

**Ралœууы…**

**Хозиты Яков**

**Сывœллœттœ: Фœззœг**

Нœ урочы темœ та œвзардзыстœм фœззæджы фæзындтытимæ – цинтимæ, бœркадимœ,фарнимœ.

Эпигрæфæн та равзæрстонКочысаты Мухарбеджы æмдзæвгæйы рæнхъытæ. **Ахуыргæнæг:** аив кœсы скъуыддзаг œмдзœвгœйœ

**«Фœззœг ралœууыд йœ рады,**

**Бон œнкъардхуызœй кœсы**

**Дымгæ сау мигъты цæгатæй**

**Хуссармæ хæссы»**

**Ахуыргæнæг:** Кœсы эпигрœф, дыккаг хœс - ссарут дзы мивдисджытæ.

**3.** Ныртœккœ та уын ахœм хœс: чи радзурдзœн цыбыр œмдзœвгœ фœззœджы тыххœй, алы къордœй дœр иу ахуырдзау.

**Фыццаг къорд –**

**Цæрукъаты Алыксандр**

**«Бæркадджын фæззæг»**

Зæхх фæхалас,бон фæцыбыр.

Доны тæртты мигъ ныббадт.

Хъулон – мулон дары быдыр,

Радта цæстæн сойы ад.

Ласынц бæхтæ,машинæтæ

Хуымтæй къутутæм нартхор.

Хъæумæ тулынц дзаг уæрдæттæ,-

Уарынц фæллойбонтæм хор.

Хъазгæ бацыд цард йæ тынгмæ,

Быркуыдонтæ нозтæй – дзаг.

Хæдзæрттæй æнхъæвзы уынгмæ

Физонæджы хус ысмаг.

**Дыккаг къорд –**

**Хозиты Яков**

**«Сабитœ œмœ фœззœг»**

Байрайай, бœркадджын

Бурзачъе Фœззœг!

У нын де'рцыд адджын,

Царды хос хœссœг.

Ракœн – ма дœ рœттœ,

Равдис ма дœхи:

Махœн дœм лœвœрттœн

Ацы аз та ц' и?

(Дуар байгом вœййы œмœ œрбахизы Фœззœг йœ чызджытимœ, œрбахœссынц лœвœрттœ)

**Фœззœг дзуры:**

Байрœзут, мœ хуртœ,

Уœд тыхджын уœ цин!

Æз мœ буц хъœбултœн

Никуы дœн œлгъин.

Фœззœгœй цы домут

'Мœ цы нœу уœ бар?!

Чиныг œмœ скъола –

Ме стырдœр лœвар…

Уый фœстœ – œппœт дœр,

Халсарœй, дыргъœй, -

Сегасœн зœгъœн дœр

Иу ныхасœй нœй.

(лœвœрттœ œрœвœрынц фынгтыл)

**Ахуыргæнæг:** Нœ уазджыты сбадын кœнœм œмœ дарддœр нœ куыст кœнœм. Сымах та, уœ хорзœхœй, сœ дзуœппытœм сын хъусут œмœ урочы кœрон зœгъдзыстут,кœцы къорд хуыздœр архайдта, кœцы та œххœст дзуœппытœ лœвœртта,кœцы та хœларœй œмœ œнгомœй куыста?

**Дзырдуатон куыст.**

**Къуту – хордон,амбар**

**Быркуы –стыр дурын, большой кувшин**

**Æлгъин – чъынды, скупой**

**Къæбиц – кладовая, (кладовка разг.)**

**4**. **Ахуыргæнæг:** Уœдœ ма мын зœгъут, цал афœдзы афоны зонут?

**Сывœллœттœ:** зымœг, уалдзœг, сœрд,фœззœг.

**Ахуыргæнæг:** Цавœр мœйтœ баст сты ацы афонтимœ?

**Сывœллœттœ:**

**Зымœг-** цыппурсы мœй,тъœнджы мœй,œртхъирœны мœй.

**Уалдзœг –** тœргœйтты мœй, хуымгœнœны мœй, зœрдœвœрœны мœй.

**Сœрд –** хурхœтœны мœй, сусœны мœй, майрœмты мœй.

**Фœззœг** – рухœны мœй, кœфты мœй, джеоргуыбайы мœй.

**5.Ахуыргæнæг:** Радзурут ма нывтæм гæсгæ, цœмœй хицœн кœны фœззœг иннœ афœдзы афонтœй? (презентаци)

**Сывœллœттœ:**

Уазал œмœ мигъ бонтœ,къœвда уары ,бон фœцыбырдœр, кœрдœг фœбур, сыфтœртœ сты бур,сырх,морœ,адœм œмбырд кœнынц сœ фœллой….

**6. Ахуыргœнœг:** Чи уæ у дзырдарæхстдæр, цыргъзонддæр?Ахæццæ - ма кæнут, уæдæ, æмбисæндтæ кæронмæ.

**ЦЫ БАЙТАУАЙ,……(УЫЙ ÆРКÆРДДЗЫНÆ)**

**ФÆЗЗÆГ ЦАРДЫ …(КЪÆБИЦ У)**

**ФÆЗЗÆДЖЫ БÆРКАД …(АФÆДЗ ХÆССЫ)**

**АФÆДЗЫ ХЪАРУ …( ФÆЗЗÆГ У)**

**ЗÆХМÆ ÆНХЪÆЛМÆГÆСÆГ …(НÆ ФÆЛЛАЙЫ)**

**ФÆЛЛОЙ КÆМ УА, …(ФАРН ДÆР УЫМ ИС)**

**7. Ахуыргœнœг:** Ныр та рœстœгмœ саразут дзырдбыд, чырœгты уын дзырд **фœззœг** куыд бамбœхса, афтœ.

**8**. Сывӕллӕттӕ, мах абон дзырдтам мивдисӕджы тыххӕй, сфӕлхат кодтам рацыд ӕрмӕг. Фœззӕг та нын кодта нӕ урок рӕсугъд, аив, хъӕздыг. Æрхаста нын бирӕ цинтӕ ӕмæ нын зӕрдӕтӕ барухс кодта.

Фæззæджы адæм байдзаг кæнынц сæ къæбицтæ. Алы хæдзар дæр дзаг вæййы фæззæджы бæркæдтæй. Раст ацы афон Ирыстоны алы хæдзары дæр зæрдиагæй скувынц Лæгты Дзуармæ.

Ныртæккæ уын æз райуардзынæн сыфтæртæ фӕнды мӕ, цӕмӕй, мивдисджытӕй пайдагӕнгӕйӕ, уыдоныл ныффыссат Ирыстон стырдœр бœрœгбонмœ арфœтœ œмœ сœ нœ уазджытœн байуарат,цœмœй нœ урок сœ зœрдœты баззайа.

**II.**Ныр та, жюри цалынмœ балтœ нымайы, уœдмœ нœ урочы темœ бафидар кœнœм тестыты руаджы:

**Тест 1-аг къордæн**

**Фœззæг æрхæссы**

а) уазал

æ) æнкъарддзинад

б) цард

в) бæркад

**Фœззæгœн йæ синоним у**

а) æвзонгдзинад

æ) сæрæндзинад

б) хъæздыгдзинад

в) æнцойдзинад

**Фœззæгœн йæ бæрæггæнæн**

а) урсзачъе

æ) сызгъæрин

б) æнтæф

в) царддæттæг

**Тест 2-аг къордæн**

**Мивдисджытæ æвдисынц**

а) миниуæг

а) архайд

б) предмет

в) нымæц

**Мивдисджытæ ивынц**

а) нымæцтæм гæсгæ

æ) цæсгæмттæм гæсгæ

б) афонтæм гæсгæ

в) бæрцбарæнтæм гæсгæ

**Мивдисджытæ домынц фœрстытæ**

а) цавæр? цыхуызæн?

æ) чи? цы?

б) цал? цас?

в) цы ми кæны? цы кæны?

**III. Урокœн хатдзœгтœ скœнын. (рефлекси)**

1. Урочы уæм цымыдисдзинад уыди æви нæ?

2. Æппæтæй тынгдæр уæ зæрдæмæ цы фæцыди нæ абоны урочы?

3. Ацы 3 хуызæй сымахмæ кæцы хауы?

Рухснысанœй мын сœ равдисут.

Жюри дзурынц сœ тœрхон.

(сœвœрын бœрœггœнœнтœ)

IV.Хœдзармœ куыст - ныффыссын цыбыр радзырд «Фœззœг нœ горœты», «Фӕззӕг Ирыстоны».

Кœрон: фœззœг йœ хъуыдытœ дзуры: « Фæззæг æрцыдис Ирыстонмæ! Рæсугъдæй алкæй хæдзарыл сæмбæлæд! Куыст царды цин у. Куыст царды фæрæз у. Уадз æмæ алкæмæндæр йæ фæззыгон къухвæллойы бæркад хъæздыг уа! Цы бæрæгбонмœ œнхъœлмœ кœсœм, уый та уын æрхæссæд бирæ цинтæ.Джеоргуыбайы хорзæх уæ уæд!»